Kretos hieroglifai

Kretos hieroglifai () – rašto sistema, naudota Mino civilizacijos laikotarpiu Kretos saloje. Šis raštas naudotas nuo XXII iki XVIII a. pr. m. e., ir juo greičiausiai buvo užrašoma vietinė minojiečių kalba, kurios lingvistinė priklausomybė neidentifikuota.Olivier, J.P. (1986). „Cretan Writing in the Second Millennium B.C.“ World Archaeology. 17 (3): 377–389. doi:10.1080/00438243.1986.9979977. ISSN 0043-8243. Tikėtina, kad tai yra senesnė Linijinio A rašto forma, ir kurį laiką abi šios sistemos buvo naudojamos paraleliai.Yule, Paul (1981). Early Cretan Seals: A Study of Chronology. Marburger Studien zur Vor und Frühgeschichte 4. Mainz. doi:10.11588/diglit.3044. ISBN 3-8053-0490-0.

Kretos hieroglifų radinių yra ypač mažai. Daugiausia jų rasta Knoso ir Malijos rūmuose, šiek tiek Zakre, Santorino saloje.Finkelberg, Margalit (1998). „Bronze Age Writing: Contacts between East and West“ (PDF). In Cline, E. H.; Harris-Cline, D. (eds.). The Aegean and the Orient in the Second Millennium: Proceedings of the 50th Anniversary Symposium, Cincinnati, 18–20 April 1997. Aegeum 18. Liège. pp. 265–272. Archived from the original (PDF) on 2015-03-19. Dažniausiai tai yra kelių rašmenų grupės antspauduose, rečiau – šiek tiek ilgesni įrašai molio lentelėse. Iki 1989 m. buvo žinoma tik 150 antspaudų (iš viso 832 ženklai) ir 120 kiti įrašai (iš viso 723 ženklai).Olivier, Jean-Pierre (1990). „The Relationship between Inscriptions on Hieroglyphic Seals and those Written on Archival Documents“. In Palaima, Thomas G (ed.). Aegean Seals, Sealings, and Administration (PDF). Université de Liège, Histoire de l’art et archéologie de la Grèce antique. Archived from the original (PDF) on 2016-03-03. Vėliau šaltinius papildė Petro archyvai su 23 naujais įrašaisTsipopoulou, Metaxia; Hallager, Erik (2010). The Hieroglyphic Archive at Petras, Siteia (with contributions by Cesare D’Annibale & Dimitra Mylona) (PDF). Monographs of the Danish Institute at Athens, 9. Athens: Aarhus University Press. ISBN 978-87-7934-293-4. ir kiti negausūs radiniai. Visas Kretos hieroglifų sąvadas žinomas kaip Corpus Hieroglyphicarum Inscriptionum Cretae (CHIC).Olivier, Jean-Pierre; Godart, Louis; et al. (Poursat, Jean-Claude) (1996). Corpus hieroglyphicarum inscriptionum Cretae. Études Crétoises 31 (in French). Paris: De Boccard. pp. 1–447. ISBN 2-86958-082-7.

Nors Kretoje rasti Faisto diskas ir Arkalochorio kirvis turi rašmenis ir datuojami panašiu laikotarpiu, jų rašmenys nėra laikomi Kretos hieroglifais. Dėl jų kilmės diskutuojama.Macdonald, P. Jackson (1999). „A Statistical study of the Phaistos Disc“. Kadmos. 38 (1–2): 19–30. doi:10.1515/kadm.1999.38.1-2.19. ISSN 0022-7498. S2CID 162209854.

 Bruožai 
Kretos hieroglifai yra labai piktografiški, dekoratyvūs. Jie vaizduoja pilnas žmogaus ar gyvūnų figūras (vėliau – tik galvas), augalus, buities įrankius, indus. Jų atskyrimas nuo piešinių kelia daug diskusijų. Todėl pastaruoju metu simbolių inventorius yra peržiūrimas: dalis anksčiau pripažintų simbolių išbraukiama iš registro kaip piešiniai.Ferrara, Silvia; Montecchi, Barbara; Valério, Miguel (May 2023). „In Search of Lost Signs: A New Approach to the Issue of Writing and Non-Writing on Cretan Hieroglyphic Seals“. Oxford Journal of Archaeology. 42 (2): 107–130. doi:10.1111/ojoa.12265. ISSN 0262-5253. S2CID 258091270.
Nėra žinoma, ar Kretos hieroglifai išsivystė visiškai savarankiškai. Dalis mokslininkų identifikuoja įtakas iš Egipto hieroglifųBest, Jan (2002). „The Lotus Flower in Cretan Hieroglyphic“. Kadmos. 41 (1): 131–136. doi:10.1515/kadm.2002.41.s1.131. ISSN 0022-7498. S2CID 162230027. arba luvių hieroglifų.Castleden, Rodney (2002). Minoans. Routledge. ISBN 1134880642. Laikoma, kad hieroglifai perėjo kelias vystymosi fazes, po truputį paprastėdami. Archanyje rasti hieroglifų pavyzdžiai dar labai piktografiški ir atspindi ankstyviausią fazęDecorte, Roeland P.-J. E. (2018). „The First 'European' Writing: Redefining the Archanes Script“. Oxford Journal of Archaeology. 37 (4): 341–372. doi:10.1111/ojoa.12152. ISSN 0262-5253. S2CID 59417289.. Vėlesniu laikotarpiu figūros supaprastintos. Galiausiai tie hieroglifai, kurie rašomi molyje, įgijo linijines formas ir mažai skiriasi nuo Linijinio A rašto. Todėl tyrėjai dažniausiai sutinka, kad Kretos hieroglifai buvo Linijinio A rašto (o kartu ir Linijinio B, Kipro minojinio rašto) pirmtakas.Soldani, Francesco. Interconnessione Grafica tra i Vari Sillabari Egei e loro Leggibilità

Šiuo metu patvirtintų rašmenų sąrašas yra 96 silabogramos (garsiniai skiemeniniai ženklai), iš kurių 10 kartu atlieka ir ideogramų funkciją. Be to, tekstuose aptinkami Egėjo skaitmenys, kurie yra iššifruoti. Nemaža dalis hieroglifų turi atitikmenis linijiniame A, o taip pat linijiniame B rašte, kuris yra iššifruotas. Todėl yra bandymų atitinkamus tarimus tapatinti su atskirais hieroglifais. Pvz., Molčanovas aptiko asmenvardžius ro-we ir sa-ze-ro, kurie pasitaiko ir linijiniame B (atitinkamai ro-we ir sa-ze-ro).Молчанов А. А. Посланцы погибших цивилизаций. Письмена древней Эгеиды. М.: Издательство «Наука», 1992, с. 44, 45, 48, 53, 56. Taip pat hieroglifuose aptikta aukojimo formulė a-sa-sa-ra-ne bei žodžiai „viso“ (na-ru), „skolingas“ (ki-ro).Younger, John (2003). Cretan hieroglyphic transaction terms: «total paid» and «total owed». Cretan Studies [A Tribute to W.C. Brice, edited by Y. Duhoux] 9, 301–316.

 Išnašos 

Kategorija:Minojinė civilizacija
Kategorija:Neiššifruotos rašto sistemos
Kategorija:Egėjo rašto sistemos